EkBass/fiwiki-20250220-pages-articles huggingface dataset:
Chaker Zouaghi

Chaker Zouaghi, tunnetaan myös nimellä Shaker Zouagi, (, s. 10. tammikuuta 1985) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Uzbekistanin pääsarjassa pelaavaa Olmaliqia. ==Ura== ===Seurajoukkueura=== Zouaghi aloitti ammattilaisuransa Étoile Sahelissa vuonna 2002, jossa hän pelasi aina vuoteen 2006 asti. Tuona aikana hän saavutti muun muassa Tunisian liigacupin ja Afrikan Confederation Cupin mestaruudet. Kesällä 2006 Zouaghi siirtyi FK Lokomotiv Moskovaan ja allekirjoitti sopimuksen vuoteen 2011 asti. Hänen peliaika jäi kuitenkin vähäiseksi ja Zouaghi vietti viimeiset vuodet kakkosjoukkueessa. Hän palasi samana vuonna takaisin kotimaahansa solmiessaan vanhan seuransa ES Sahelin kanssa kolmivuotisen sopimuksen.Chaker Zouaghi à L'E.S.S Mosaique FM 3.6.2009 Viitattu 4.6.2009 Tammikuussa 2010 sveitsiläinen FC Zürich ilmoitti tehneensä kolmivuotisen sopimuksen Zouaghin kanssa, joka siirtyi seuraan heinäkuussa 2010.Zouaghi zum FC Zürich transfermarkt.de, 15.1.2010. Viitattu 15.1.2010 Avauskaudellaan Zouaghi nousi joukkueensa vakiopelaajaksi pelattuaan 29 sarjaottelua, joissa hän onnistui maalinteossa kolmesti. 30\. heinäkuuta 2012 Zouaghi allekirjoitti kolmen vuoden sopimuksen tunisialaisen Espérancen kanssa.Chaker Zouaghi « Sang et Or » pour 3 ans infosfoot.net 30.7.2012 Viitattu 31.7.2012 ===Maajoukkueura=== Zouaghi on pelannut maajoukkueessa 14 ottelua ja tehnyt niissä kaksi maalin. Hän kuului myös Tunisian joukkueeseen vuoden 2008 Afrikan kisoissa. ===Saavutukset=== *Venäjän cup: 2007 *Afrikan Confederation Cup: 2006 *Tunisian liigacup: 2005 *Afrikan Cup-voittajien cup: 2003 ==Lähteet== ==Aiheesta muualla== * Transfermarkt * Weltfussball * National Football Teams Luokka:Tunisialaiset jalkapalloilijat Luokka:Vuonna 1985 syntyneet Luokka:Elävät henkilöt
Liam Mower

Liam Mower (s. 30. toukokuuta 1992) on brittiläinen tanssija ja näyttelijä. Mower sai vuonna 2006 Laurence Olivier -palkinnon (paras miespääosa musikaalissa), jonka hän jakoi James Lomasin ja George Maguiren kanssa. Palkinto tuli heidän kolmoismiehityksestään musikaalin Billy Elliot the Musical ensimmäisellä esityskaudella. Mower opiskeli Royal Ballet Schoolissa Lontoossa. == Aiheesta muualla == * Luokka:Brittiläiset tanssijat Luokka:Brittiläiset näyttelijät Luokka:Olivier-palkinnon saajat Luokka:Vuonna 1992 syntyneet Luokka:Elävät henkilöt
Unohtumattomat (Reijo Taipale)

Unohtumattomat − 40 ikivihreää laulua on suomalaisen laulajan Reijo Taipaleen kokoelmalevy. Se julkaistiin vuonna 2000. Kokoelma sai jatkoa vuonna 2004 julkaistusta Unohtumattomat 2 -albumista ja vuonna 2005 Unohtumattomat 3 -albumista. == Sisältö == CD1: # "Satumaa" (R. Taipale & Agents) # "Laulava sydän" (R. Taipale & Agents) # "Meren rannalla" (R. Taipale & Mustangs) # "Unohtumaton ilta" (R. Taipale & Mustangs) # "Mustat silmät" (R. Taipale & Mustangs) # "Ilta-aurinko" # "Helmenkalastaja" (R. Taipale & Mustangs) # "Olet ystäväin" # "Illan varjoon himmeään" # "Olit täysikuu" # "Vanha riimu" # "Haaveita vain" # "Luokses sydämeni aina jää" # "Kulkurin kengät" # "Uni kaunein" # "Tunteiden tuhlaajapoika" # "Ei aika mennyt koskaan palaa" # "Rakkauden meri" # "Kaunein katse" # "Virran rannalla" (R. Taipale & Mustangs) CD2: # "Rattaanpyörä" # "Tämä päivä on meidän" # "Yön tummat siivet" # "Kultaiset korvarenkaat" (R. Taipale & Topi Sorsakoski) # "Esperanza" # "Kaipaan sua" # "Hellä ja herttainen" # "Sua ilman" # "Tesoro Mio" # "Silmäsi odottavat minua" (R. Taipale & T. Sorsakoski) # "Tuo suru jonka sain" # "Sateenkaaren tuolla puolen" # "Kertokaa hänelle miksi" # "Tilaa teen mä sydämeeni" # "Kesäinen muisto" # "Etelän kutsu" # "Ilta pienessä kaupungissa" # "Tule syyskuu" # "En mitään sille mä voi" # "Jäi yöstä muisto vain" == Lähteet == Luokka:Vuoden 2000 kokoelma-albumit Luokka:Reijo Taipaleen albumit
James Lomas

James Lomas (s. 1. maaliskuuta 1990) on brittiläinen näyttelijä. Lomas sai vuonna 2006 Laurence Olivier -palkinnon (paras miespääosa musikaalissa), jonka hän jakoi Liam Mowerin ja George Maguiren kanssa. Se tuli kaikille heidän kolmoismiehityksestään musikaalin Billy Elliot the Musical ensimmäisellä näytäntökaudella. Lomas jätti musikaalin syyskuussa 2005, mutta palasi siihen myöhemmin. Sillä välin häntä sijaisti Leon Cooke. == Aiheesta muualla == * Luokka:Brittiläiset näyttelijät Luokka:Olivier-palkinnon saajat‎ Luokka:Vuonna 1990 syntyneet Luokka:Elävät henkilöt
Sukellustietokone

thumb|Sukellustietokone Suunto Vyper Air. Sukellustietokone on pienoistietokoneen sisältävä mittauslaite. Se on sukellustaulukon, kellon, syvyysmittarin, hengityskaasun pullopainemittarin ja lämpömittarin yhdistelmä. Ulkonäöltään sukellustietokone voi muistuttaa sukeltajankelloa tai muovikuorista mittaria ja se kiinnitetään ranteeseen tai on letkulla kiinni sukelluspullossa. Mittarin tärkein tehtävä on kertoa laitteen sisäisen sukellustaulukon mukainen jäljellä oleva sukellusaika. Kone varoittaa myös liiasta nousunopeudesta. Lisäksi tietokone näyttää tarvittavan dekompressioajan dekompressiosukelluksissa ja turvapysähdykset pintaannousun yhteydessä sukeltajantaudin riskin minimoimiseksi. Tietokoneessa sukellustaulukot on muutettu kaavoiksi ja muuttujien määrä voi olla suuri (syvyys, lämpötila, aika, typpikertymä, happimyrkytys, typpikuplien muodostuminen, sukellusten välinen pinta-aika). Laskenta on reaaliaikaista ja siten varmempaa kuin etukäteen taulukolla suunnitellen. Seoskaasusukeltamisen yleistyttyä joihinkin tietokoneisiin on voinut syöttää sukelluskaasun happipitoisuuden nitroksisukeltamista varten. Tällöin kone varoittaa myös maksimisukellussyvyyden ylittämisestä happimyrkytysvaaran vuoksi. Jotkut sukellustietokoneet mittaavat lisäksi sukelluskaasun painetta eli jäljellä olevaa ilman tai kaasun määrää, jolloin se voi arvioida sukelluskaasun loppumiseen kuluvaa aikaa kyseisessä syvyydessä. Erikoisominaisuuksina sukellustietokoneissa voidaan mainita langaton pullopaineanturi ja suomalaisen Benemecin tekemä Mares Divemate Audio/visual puhuva sukellustietokone 1990-luvun alusta (kiinnitetään sukelluslasien hihnaan korvan päälle). Tekniikka ja Talous 9.4.98, Benemecin tietokone kuiskaa sukeltajan korvaan Myös uudet suljetun kierron tekniikkasukelluslaitteet sisältävät elektroniikkaa, jossa eräänlainen sukellustietokone säätää muun muassa sukelluskaasun happipitoisuutta. Suomalainen Suunto on markkinajohtaja ja kuuluisa sukellustietokoneistaan. Suunto lehdistötiedote 22.12.1995 ==Lähteet== *Suunto Vyper käyttöohjekirja ===Viitteet=== == Aiheesta muualla == Luokka:Mittalaitteet Luokka:Sukellusvarusteet
George Maguire

George Maguire (s. 11. joulukuuta 1990) on brittiläinen näyttelijä. Maguire sai vuonna 2006 Laurence Olivier -palkinnon (paras miespääosa musikaalissa), jonka hän jakoi Liam Mowerin ja James Lomasin kanssa. Se tuli kaikille heidän kolmoismiehityksestään musikaalin Billy Elliot the Musical ensimmäisellä näytäntökaudella. == Aiheesta muualla == * Luokka:Brittiläiset näyttelijät Luokka:Olivier-palkinnon saajat‎ Luokka:Vuonna 1990 syntyneet Luokka:Elävät henkilöt
Unohtumattomat 2

Unohtumattomat 2 – 40 ikivihreää suosikkia on suomalaisen laulajan Reijo Taipaleen kokoelmalevy. Se julkaistiin vuonna 2004. Kokoelma on jatkoa vuonna 2000 julkaistulle Unohtumattomat-albumille. == Sisältö == CD1: # # # # # # # # # # # # # # # # # # # # CD2: # # # # # # # # # (Topi Sorsakoski & Reijo Taipale) # (Topi Sorsakoski & Reijo Taipale) # (Kari Tapio & Reijo Taipale) # # # # # # # # # == Lähteet == Luokka:Vuoden 2004 kokoelma-albumit Luokka:Reijo Taipaleen albumit
Stephen Daldry

Stephen David Daldry CBE (s. 2. toukokuuta 1961 Dorset, Britannia) on brittiläinen teatteri- ja elokuvaohjaaja. Hän nousi kansainväliseen maineeseen teoksillaan Billy Elliot (2000) ja Tunnit (2002) ja saavutti Oscar-ehdokkuuden vielä kolmannellakin ohjauksellaan Lukija (2009). Daldry on saanut uransa aikana useita palkintoja ja palkintoehdokkuuksia niin teatteri- kuin elokuvatyöstäänkin. Hän oli jälleen 2012 Oscar-ehdokkaana Jonathan Safran Foerin teokseen pohjautuvalla elokuvalla Äärimmäisen lujaa ja uskomattoman läheltä, joka kertoo New Yorkin syyskuun 11. päivän tapahtumista lapsen näkökulmasta.Lehtonen, Veli-Pekka: Taiteilija kuin toimitusjohtaja. Helsingin Sanomat 11.2.2012, s. C 3. ==Yksityiselämä== Daldry on avoimesti homoseksuaali ja eli pitkään lavastaja Ian McNeillin kanssa. Hän kuitenkin avioitui 2001 pitkäaikaisen ystävättärensä Lucyn kanssaThe Guardian ja sai lapsenkin.Stephen Daldry, Superiorpics.com == Lähteet == ==Aiheesta muualla== * Luokka:Brittiläiset elokuvaohjaajat Luokka:Vuonna 1961 syntyneet Luokka:Elävät henkilöt Luokka:Tony-palkinnon saajat Luokka:Olivier-palkinnon saajat‎
Jonatan Johansson (lumilautailija)

Jonatan Johansson (7. maaliskuuta 1980 Sollentuna - 12\. maaliskuuta 2006 Lake Placid) oli ruotsalainen lumilautailija. Johansson voitti maansa mestaruuden lumilautakrossissa kahdesti. Torinon olympialaisissa 2006 hän sijoittui samassa lajissa kahdenneksitoista. Maailmancupissa hänen parhaimmaksi sijoitukseksi jäi neljästoista tila niin ikään lumilautakrossissa Bad Gasteinissa tammikuussa 2006. Johansson kuoli Lake Placidin maailmancup- kilpailussa maaliskuun puolivälissä 2006. Hän menehtyi epäonnistuneen hypyn jälkeisessä alastulossa saamiinsa vammoihin. == Lähteet == * Jonatan Johansson FIS:n tietokannassa * Luokka:Ruotsalaiset lumilautailijat Luokka:Vuonna 1980 syntyneet Luokka:Vuonna 2006 kuolleet
Domna Huovinen

Domna Hilipäntytär Huovinen (o.s. Karhunen; 20. tammikuuta 1878 Vuokinsalmi, Kontokki – 18. toukokuuta 1963 Suomussalmi) oli vienankarjalainen runonlaulaja ja itkuvirsien taitaja. Domna Huovinen syntyi Venäjän puolella Vuokinsalmen kylässä mutta muutti Suomeen 1895 avioiduttuaan Suomussalmen Kuivajärveltä kotoisin olleen Hilippä Huovisen (1873-1947) kanssa. Domna Huovinen itki itkuvirsiä Kuivajärven ja Hietajärven vienankarjalaiskylien häissä ja hautajaisissa 1950-luvulle saakka. Huovisen runonlaulantaa tallensi 1950-luvulla muistiin muun muassa Erkki Ala-Könni. Domna Huovinen on haudattu Kuivajärven Kalmisaareen. Kuivajärven kylässä sijaitsee myös runonlaulajien muistoksi 1964 rakennettu kylän kokoontumispaikkana ja retkeilymajana toimiva Domnan pirtti. == Lähteet == * Suomussalmen lukio: Domna Huovinen * Toarie ja Lari Huovisen sukuseura * Runon ja rajan tie Kainuu: Ortodoksisuus == Aiheesta muualla == * Ylen mediagalleria: Karjala, kadonnut maa - Domna Huovisen runonlaulua vuodelta 1952 * Domnan pirtti Luokka:Runonlaulajat Luokka:Vienankarjalaiset Luokka:Vuonna 1878 syntyneet Luokka:Vuonna 1963 kuolleet
Lee Hall

Lee Hall (s. 1966) on brittiläinen näytelmäkirjailija ja käsikirjoittaja. Hänen menestysteoksensa on sekä elokuvana Billy Elliot (2000) että musikaalina Billy Elliot the Musical (2005) tunnettu tarina pojan balettitanssijahaaveesta keskellä Britannian vuosien 1984–1985 kaivoslakkoa. Hall sai elokuvakäsikirjoituksesta Oscar- ja Bafta-ehdokkuudet. Lee Hall on myös menestyselokuvan Rocketman (2019) käsikirjoituksen takana. Hallin näytelmistä on suomeksi toteutettu useissa teattereissa myös Cooking with Elvis nimillä Elviksen keittiössä tai Elviksen keittiö, sekä Spoonface Steinberg nimillä Kuunaama Steinberg ja Spoonface.Ilona-esitystietokanta, Teatterin tiedotuskeskus, viitattu 16.12.2014. ==Lähteet== == Aiheesta muualla == * Luokka:Brittiläiset elokuvakäsikirjoittajat Luokka:Englantilaiset näytelmäkirjailijat Luokka:Vuonna 1966 syntyneet Luokka:Elävät henkilöt Luokka:Tony-palkinnon saajat
Flushing Meadows–Corona Park

Flushing Meadows–Corona Park myös Flushing Meadow Park tai Flushing Meadows Park on New Yorkissa, Pohjois-Queensissa sijaitseva puisto. Se sijaitsee Long Island Expresswayn ja Grand Central Parkwayn risteyksessä ja on New Yorkin toiseksi suurin puisto Bronxissa sijaitsevan Pelham Bay Parkin jälkeen. Puisto perustettiin vuoden 1939 maailmannäyttelyä varten ja se toimi toistamiseen maailmannäyttelyn järjestämispaikkana vuosina 1964-1965\. Puiston pinta-ala on noin 5 km² ja se perustettiin entiselle jättömaalle. Yhdysvaltain avoin tennisturnaus pelataan Flushing Meadows Parkissa sijaitsevilla kentillä, kuten Arthur Ashe -stadionilla. Lisäksi baseball-joukkue New York Metsin kotistadion sijaitsee Flushing Meadows Parkissa. Vuonna 2008 puistossa avattiin vesiurheilukeskus, jossa on olympiakokoinen uima-allas ja NHL-koon jääkiekkokaukalo. luokka:New Yorkin puistot Luokka:Queens
Edvard Hämäläinen

Edvard ”Eetu” Hämäläinen (18. tammikuuta 1864 Rautalampi – 4. syyskuuta 1908 Viipuri) oli suomalainen kansakoulunopettaja ja runoilija. Hän käytti nimimerkkejä Lohipoika ja Eetu Lohipoika. Hämäläisen isä oli seppä Antti Hämäläinen. Hän valmistui kansakoulunopettajaksi Jyväskylän seminaarista vuonna 1887 ja toimi sitten opettajana Viipurissa.Kuopion kaupunki : Eetu Lohipoika == Teoksia == * Vihurissa. Kimppunen runoelmia vuodelta 1899. Tekijä, Viipuri 1900 * Kotipuronen. Kiehkura runoelmia. E. E. Sundvall, Helsinki 1903 == Lähteet == * Suomen kirjailijat -tietokanta * Pohjoissavolaisen kaunokirjallisuuden bibliografia – Eetu Lohipoika Luokka:Suomalaiset runoilijat Luokka:Suomalaiset opettajat Luokka:Vuonna 1864 syntyneet Luokka:Vuonna 1908 kuolleet
Wisam al-Abdi

Wisam al-Abdi (myös Wissem Abdi, , s. 2. huhtikuuta 1979 Bouthedi) on tunisialainen uransa lopettanut jalkapalloilija. Puolustajana pelannut el-Abdi edusti Tunisian pääsarjassa CS Sfaxienia ja Espérancea. Hän voitti uransa aikana kolme Tunisian mestaruutta. ==Ura== Al-Abdi aloitti uransa CS Sfaxienissa vuonna 2000, jossa hän pelasi aina vuoteen 2006 asti, voittaen muun muassa Tunisian mestaruuden vuonna 2005. Al-Abdi siirtyi Egyptiin Zamalekiin tammikuussa 2007 ja allekirjoitti sopimuksen vuoteen 2009 asti. Hän voitti joukkueensa kanssa Egyptin cupin vuonna 2008. Al-Abdi siirtyi kauden päätteeksi takaisin kotimaahansa tällä kertaa Espéranceen. ===Maajoukkue=== Al-Abdi on pelannut Tunisian maajoukkueessa 11 ottelua ja tehnyt niissä yhden maalin. Hän oli mukana vuoden 2008 Afrikan-mestaruuskilpailuissa. ==Saavutukset== * Egyptin cup: 2008 * Tunisian mestaruus (3): 2005, 2009, 2010 * Tunisian cup: 2004 * Arabian Mestarien liiga (2): 2004, 2009 * Tunisian liigacup: 2003 ==Aiheesta muualla== * Transfermarkt * Weltfussball * National Football Teams Luokka:Tunisialaiset jalkapalloilijat Luokka:Vuonna 1979 syntyneet Luokka:Elävät henkilöt
Ljubtšo Djakov

Ljubtšo Djakov (s. 17. toukokuuta 1954) on bulgarialainen pistooliampuja. Ljubtšo Djakov on saavuttanut olympialaisissa pronssia 50 m vapaapistoolissa Moskovassa 1980. Lisäksi hän on saavuttanut MM-kilpailuissa 10 m ilmapistoolilla Santo Domingossa 1981 joukkuekultaa ja henkilökohtaista hopeaa, sekä Budapestissa 1987 henkilökohtaista ja joukkuepronssia. ==Lähteet== *Profiili databaseOlympics.comissa *ISSF:n tietokanta Luokka:Bulgarialaiset ampujat Luokka:Bulgarialaiset olympiamitalistit Luokka:Vuonna 1954 syntyneet Luokka:Elävät henkilöt
Saber Ben Frej

Saber Ben Frej (, s. 3. heinäkuuta 1979 Karkar, Tunisia) on tunisialainen entinen jalkapalloilija. Hänen pelipaikkansa oli oikea laitapuolustaja. Joulukuusta 2011 lähtien Ben Frej on työskennellyt Étoile Sahelin urheiluneuvonantajana.Officiel, ESS : Saber Ben Fraj, conseiller sportif FootPlus 17.12.2011 Viitattu 19.12.2011 ==Ura== Ben Frejin ura alkoi ES Zarzisin paidassa vuonna 2002, josta hän siirtyi yhden kauden jälkeen ES Saheliin vuonna 2003. Joukkueen riveissä Ben Frej voitti ensimmäisen mestaruutensa kaudella 2004–2005, joukkueen juhliessa Tunisian cupia. Sittemmin hän saavutti suurta menestystä vuosina 2005–2007 voittaen joukkueen kanssa muun muassa Tunisian liigamestaruuden, Tunisian liigacupin ja Afrikan Mestarien liigan. Samoina aikoina Ben Frej onnistui myös maalinteossa useasti puolustavasta roolista huolimatta. Kaudella 2006–2007 hän teki viisi maalia 20 ottelussa ja seuraavalla kaudella peräti yhdeksän maalia 13 ottelussa, jolloin Ben Frej siirtyi kesken kauden Ranskaan Le Mansiin tammikuussa 2008. Ura ranskalaisseurassa alkoi kohtuullisesti pelaten ensimmäisellä kokonaisella kaudellaan 11 ottelua, mutta hän kärsi samalla loukkaantumisista. Kaudella 2009-2010 Ben Frej jäi tyysti ilman peliaikaa riitaannuttuaan molempien valmentajiensa kanssa ja hänet vapautettiin Le Mansista tammikuussa 2010.Contrat résilié pour Ben Frej 3.1.2010 Viitattu 4.1.2010 Kesäkuussa 2010 Ben Frej siirtyi kotimaahansa Hammam-Sousseen.ES Hammam Sousse : Ben Frej va signer footafrica365 16.6.2010 Viitattu 16.6.2010 Hän pelasi joukkueessa yhden kauden, jonka jälkeen päätti uransa. ===Maajoukkueura=== Ben Frej pelasi maajoukkueessa vuosina 2004-2008 yhteensä 14 ottelua ja teki ensimmäisen maalinsa 11. lokakuuta 2008 MM-karsintaottelussa Seychellejä vastaan. Hän edusti maataan yksissä arvokisoissa vuoden 2008 Afrikan-kisoissa. ==Saavutukset== * Afrikan Mestarien liiga: 2007 * Tunisian-mestaruus: 2007 * Afrikan Confederation Cup: 2006 * Tunisian liigacup: 2005 == Tilastot == Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit ES Sahel 2003–2005 - - - - - - - - 2005–2006 20 1 - - 8 2 28 3 2006–2007 20 5 - - 12 2 32 7 2007–2008 13 9 - - 3 1 16 10 Yhteensä 53 15 - - 23 5 76 20 Le Mans UC 2008 5 0 0 0 - - 5 0 2008–2009 11 0 1 0 - - 12 0 2009–2010 1 0 - - - - 1 0 Yhteensä 17 0 1 0 - - 18 0 Uralla yhteensä 70 15 1 0 23 5 94 20 ==Lähteet== ==Aiheesta muualla== * Transfermarkt * Weltfussball * National Football Teams * Footballdatabase * Saber Ben Frej LFP:ssä * Saber Ben Frej Eurosportissa Luokka:Tunisialaiset jalkapalloilijat Luokka:Vuonna 1979 syntyneet Luokka:Elävät henkilöt
Valfrid Paavo-Kallio

Valfrid Valentin Paavo-Kallio (13. lokakuuta 1887 – 27. lokakuuta 1908 Hyvinkää) oli suomalainen kirjakauppias ja kirjailija. Valfrid Paavo-Kallio perusti 1905 Hyvinkään ensimmäisen kirjakaupan ja piti sitä aina kuolemaansa syksyllä 1908 saakka. Valfrid Paavo-Kallion ja hänen vaimonsa Adele Seppälän poika Toivo Valfrid Valentin (T. W.) Paavonkallio (1908–1980) oli toimittaja, Hyvinkään Uutiset -lehden perustaja ja kirjailija. == Teoksia == * "Käy eespäin" : kuvaus elämästä. Tekijä 1907 * Pieni runovihko. Tekijä 1908 * Epätoivoisen rakkauden uhrit, näytelmäkäsikirjoitus * Moritz saksalainen, näytelmäkäsikirjoitus. == Lähteet == Luokka:Suomalaiset kirjailijat Luokka:Suomalaiset kirjakauppiaat Luokka:Vuonna 1887 syntyneet Luokka:Vuonna 1908 kuolleet
T. W. Paavonkallio

Toivo Valfrid Valentin (T. W.) Paavonkallio (18. maaliskuuta 1908 Nurmijärvi - 22\. elokuuta 1980 Hyvinkää) oli suomalainen toimittaja ja kirjailija. Paavonkallion vanhemmat olivat kirjakauppias, kirjailija Valfrid Paavo-Kallio ja Adele Seppälä. Jäätyään orvoksi jo pienenä Paavonkallio vietti lapsuutensa ja nuoruutensa isoisänsä luona. Hän kävi kansakoulun ja ryhtyi toimittajaksi jo 18-vuotiaana. Paavonkallio työskenteli aluksi Hyvinkään Sanomat -lehdessä ja sittemmin muun muassa Salon Sanomissa ja Lapin Kansassa. Vuonna 1953 hän perusti oman Hyvinkään Uutiset -nimisen lehden ja johti sitä aina eläkkeelle jäämiseensä saakka 1969. Paavonkallio harrasti kotiseututoimintaa ja hän vaikutti myös siihen että Rautatiemuseo saatiin Hyvinkäälle. Rautatiemuseoon kuuluvan entisen Hyvinkään Hangon radan rautatieaseman seinässä on Paavonkalliolle omistettu, Terho Sakin suunnittelema muistolaatta vuodelta 1974. == Teoksia == * Rakkaus-, humoristi- ja sotilaslauluja: 1. vihko. Otto Andersin, Pori 1930 * Vanha Hyvinkää : kuvia ja kuvitelmia vanhoista hyvinkääläisistä. 1930 * Pohjoismyrsky : näytelmä. Hakkapeliitta 1932 * E. & J. Leino 1898-1938. E. & J. Leino 1938 * Nainen, miehen riemu ja risti. Smia 1939 (nimimerkillä Heikki Hyvinkää) * Lapin tuho 1944 : suurtapahtumien varjossa nähtyä ja koettua. Karisto 1946 * Jäljet päättyvät sulaan, kertomus nuorisolle. Karisto 1947 * Maalaiskylän rasavilli : kesäinen kertomus. Karisto 1947 * Kosinta : kaksiosainen maalaisaiheinen näytelmä. Karisto 1948 * Palava kylä : seikkailukertomus 30-vuotisen sodan ajoilta. Karisto 1948 * Salakuljettajien saari. Karisto 1948 * Syrjäkylien rakastavaisia. Karisto 1948 * Vaihtelu virkistää. Karisto 1948 * Jää taakse kaikki entinen, romaani. Karisto 1949 * Kesäparatiisissa parroittuu, leikillinen romaani. Karisto 1949 * Julkinen pahennus, romaani. Karisto 1950 * Kummituskuunari, seikkailukertomus. Karisto 1950 * Huuto mereltä. Karisto 1951 * Onnen miekkamies. Karisto 1952 * Rauniolinna. Karisto 1952 * Hiillos tummentuu. Karisto 1953 * Hyvinkään Osuuskassan toimintakertomus, tekijät T. W. Paavonkallio ja Veikko Vuoristo. Hyvinkään Osuuskassa 1954 * Hyvinkään seuratalosäätiön historiikki. Hyvinkään seudun tukisäätiö 1971 == Lähteet == * Suomen kirjailijat-tietokanta * Hyvinkääläisiä kirjailijoita - T. W. Paavonkallio ===Viitteet=== Luokka:Suomalaiset kirjailijat Luokka:Suomalaiset toimittajat Luokka:Vuonna 1908 syntyneet Luokka:Vuonna 1980 kuolleet
Gerhard Petritsch

Gerhard Petritsch (s. 2. syyskuuta 1940) on itävaltalainen pistooliampuja. Petritsch on saavuttanut olympialaisissa pronssia 25 m olympiapistoolissa Moskovassa 1980. Lisäksi hän on saavuttanut MM-kilpailuissakin pronssia samassa lajissa Soulissa 1978. ==Lähteet== * Luokka:Itävaltalaiset ampujat Luokka:Itävaltalaiset olympiamitalistit Luokka:Vuonna 1940 syntyneet Luokka:Elävät henkilöt
Puolialkuluku

Puolialkuluku tarkoittaa lukuteoriassa sellaista yhdistettyä lukua, joka on täsmälleen kahden alkuluvun tulo eli pq, missä p ja q ovat alkulukuja (samoja tai eri lukuja). Puolialkulukuja ovat esimerkiksi 9 = 3 \cdot 3 ja 301 = 7 \cdot 43. Suurien puolialkulukujen tekijöihinjako on hyvin työlästä. Puolialkuluvun Eulerin φ-funktio on hyvin yksinkertaista muotoa, nimittäin \varphi(pq)=(p-1)(q-1) jos p e q, ja \varphi(p^2)=p(p-1). Kuten alkulukuja, on myös puolialkulukuja olemassa äärettömästi. Suuruusjärjestyksessä niiden luettelo alkaa seuraavasti: :4, 6, 9, 10, 14, 15, 21, 22, 25, 26, 33, 34, 35, 38, 39, ... Arecibon radioteleskoopilla lähetettiin vuonna 1 679 bittiä pitkä Arecibo-viesti. Viestin pituus on puolialkuluku, minkä tarkoituksena oli vihjata vastaanottajalle, että viesti tulee tulkita bittikarttakuvaksi, jossa on 73 riviä ja 23 saraketta. == RSA Factoring Challenge == RSA-salaus perustuu hyvin suurten kokonaislukujen jakamiseen tekijöihin. Edistääkseen tekijöihinjaon ja laskennallisen lukuteorian tutkimusta RSA Data Security julisti maaliskuussa 1991 kilpailun, jossa se julkaisi luettelon erikokoisia puolialkulukuja, 100-numeroisesta 500-numeroiseen, ja lupasi rahapalkinnot niiden tekijöihin jakamisesta. Pienimmän saivat Mark Manasse ja Arjen Lenstra jaettua tekijöihin jo huhtikuussa 1991. Kyseessä oli luku :1522605027 9225333605 3561837813 2637429718 0681149613 8068865790 8494580122 9632589528 9765400035 0692006139, ja sen alkutekijähajotelma oli :4009469095 0920881030 6837352927 6146838921 4899724061 · 3797522793 6943673922 8088727554 4562785456 5536638199\. Seuraava, 110-numeroinen luku saatiin jaettua tekijöihin vuotta myöhemmin. Luettelon suurimpia lukuja ei ole saatu jaettua tekijöihin. ==Lähteet== Luokka:Lukujonot Luokka:Alkuluvut
4Radio

4Radio Oy oli vuosina 2006–2009 toiminnut radio- ja televisiotoimintaan keskittynyt yritys. Yrityksen pääkonttori sijaitsi Helsingin keskustassa. 4Radio Oy omistamia radiokanavia olivat Classic Radio, Radio ClubFM, Spiidi FM, Nappularadio ja RomantikFM. ClubFM toimi lyhytaikaisilla toimiluvilla mm. pääkaupunkiseudulla sekä internetissä. Se aloitti vuoden 2007 alussa, ja sen ohjelmisto koostui pääasiassa tanssi- ja diskomusiikista. ClubFM lopetettiin alkuvuodesta 2009.. Marraskuussa 2008 taustayhtiön toimitusjohtaja tuomittiin törkeästä petoksesta. Seuraavan vuoden elokuussa Classic Radio menetti toimilupansa.Helsingin Sanomat: Classic Radion toimilupa meni musiikkilehti Rondon kustantajalle Helsingin Sanomat: Classic Radio saattaa menettää toimilupansa 4Radio Oy lopetti Classic Radion toiminnan syyskuussa 2009 ja myi sen Classicus Oy:lle. == Lähteet == Luokka:Entiset suomalaiset viestintäyhtiöt
Saïf Ghezal

Saïf Ghezal (, Saïf Ghzal, s. 30. kesäkuuta 1981 M'saken) on tunisialainen jalkapallovalmentaja ja entinen jalkapalloilija, pelipaikaltaan puolustaja. Hän on valmentanut vuodesta 2021 lähtien Stade Gabèsienia. ==Ura== Ghezal aloitti jalkapalloilun nuorena muutettuaan M'sakenista Sousseen, jossa hän liittyi 9-vuotiaana Étoile Sahelin junioreihin. Ghezal nousi junioreissa vakiopuolustajiin ja sai pian kutsun edustusjoukkueeseen vuonna 2001. Muutaman kauden jälkeen hän nousi Sahelin vakiopuolustajiin, erityisesti voitettuaan Afrikan Cup-voittajien cupin vuonna 2003. Sittemmin Ghezal on voittanut muun muassa Tunisian liigacupin, Tunisian mestaruuden ja Afrikan Mestarien liigan. Vuoden 2008 tammikuussa hän siirtyi kahden ja puolen vuoden sopimuksella Sveitsiin BSC Young Boysien riveihin. Ghezal kuului joukkueen vakiopuolustajiin, mutta päätti siirtyä lähes kahden ja puolen kauden jälkeen saudiarabialaiseen Al-Ahliin joulukuussa 2009. Ghezal allekirjoitti puolentoista vuoden sopimuksen.Saïf Ghezal officiellement au Ahly Jedda Mosaique FM 25.12.2009 Viitattu 26.12.2009 Kesäkuussa 2010 Ghezalin oli tarkoitus siirtyä kahden vuoden sopimuksella Club Africainiin,Ghzel au Club Africain eurosport 10.6.2010 Viitattu 11.6.2010 mutta olikin myöhemmin allekirjoittanut kolmen vuoden sopimuksen entisen seuransa Etoile Sahelin kanssa.Mercato - Officiel - Saïf Ghezal signe pour 3 ans à l'Etoile Etoile du Sahel 23.6.2010 Viitattu 24.6.2010 Elokuussa 2011 Ghezal allekirjoitti kahden vuoden sopimuksen sveitsiläisen FC Thunin kanssa.Arrivée de S.Ghezal FootAfrica 365 17.8.2011 Viitattu 18.8.2011 == Tilastot == Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit ES Sahel 2001–2003 27 0 - - - - 27 0 2003–2004 24 1 - - 8 1 31 2 2004–2005 24 1 - - 15 0 39 1 2005–2006 23 0 - - - - 23 0 2006–2007 24 1 - - 14 0 38 1 2007 10 2 - - 3 0 13 2 Yhteensä 132 5 - - 40 1 172 6 Young Boys 2007–2008 15 3 - - - - 15 3 2008–2009 30 4 - - 4 0 34 4 2009 17 2 - - 2 0 19 2 Yhteensä 62 9 - - 6 0 68 9 Al-Ahli 2009–2010 4 0 - - - - 4 0 Yhteensä 4 0 - - - - 4 0 Uralla yhteensä 198 14 - - 46 1 244 15 ==Saavutukset== * Afrikan Mestarien liiga: 2007 * Tunisian-mestaruus: 2007 * Afrikan Confederation Cup: 2006 * Tunisian liigacup: 2005 * Afrikan Cup-voittajien cup: 2003 ==Lähteet== ==Aiheesta muualla== * Transfermarkt * Weltfussball * National Football Teams * Ghezal ES Sahelin sivustolla * Saïf Ghezal Young Boysien sivustolla Luokka:Tunisialaiset jalkapalloilijat Luokka:Tunisialaiset jalkapallovalmentajat Luokka:Vuonna 1981 syntyneet Luokka:Elävät henkilöt
H. F. Forsell

Heikki Frans Forsell oli Urjalasta kotoisin ollut työmies, joka oli yksi Urjalan punakaartin johtomiehistä. Vuoden 1918 sisällissodan aikana hän toimi Toijalan vallankumousoikeuden puheenjohtajana ja oli osallisena lukuisten valkoisten teloituksiin. Sodan loppuvaiheessa Forsell ammuttiin ilman oikeudenkäyntiä ja ruumiinsa oli päiväkausia nähtävänä Urjalan kirkolla. == Toiminta sisällissodan aikana == Forsell saapui Toijalaan ilmeisesti 26. tammikuuta Urjalan punakaartin kanssa. Vuorokautta myöhemmin paikkakunnalle saapui vielä 400–500 Tuomas Hyrskymurron johtamaa Turun punakaartilaista, jonka jälkeen Toijalaan perustettiin yksi punaisten Hämeen rintaman esikunnista. Helmikuun ensimmäiseä päivänä punakaarti erotti Toijalan nimismiehen Forsellin allekirjoittamalla määräyksellä. Uudeksi nimismieheksi hän nimitti palstatilallinen Myllymäen. Noin kolme viikkoa sisällissodan käynnistymisen jälkeen 20. helmikuuta Forsell valittiin Toijalan vallankumousoikeuden toisen osaston puheenjohtajaksi. Nimitystä oli edeltänyt vallankumousoikeuden kokoonpanoa koskeva riita sosiaalidemokraattien kunnallisjärjestön ja Toijalan punakaartin välillä. SDP ei aluksi hyväksynyt Forsellia, mutta joutui lopulta taipumaan punakaartin tahtoon. Sosialidemokraatit vastustivat Forsellin valintaa hänen vieraspaikkakuntalaisuutensa vuoksi, mutta todellinen syy saattoi kuitenkin olla Forsellin rikollinen menneisyys. Hän oli kärsinyt muun muassa kuuden vuoden kuritushuonerangaistuksen. Juho Vuoren johtama Toijalan punakaartin lentävä osasto syyllistyi sisällissodan aikana noin sadan henkilön surmaamiseen, joista suurin osa tapahtui huhtikuun jälkipuoliskolla. Käskyjä Vuorelle toimitti usein juuri Forsell. Molemmat jäivät huhtikuun lopussa kiinni Urjalassa, jossa heidät myös teloitettiin. Tarinana mukaan Forsell luvattiin vapauttaa, mikäli hän kertoisi kuinka monta miestä on tappanut. Forsellin kerrotaan vastanneen ”neljätoista”, minkä jälkeen hänet ammuttiin välittömästi. Vuoren ja Forsellin ruumiita pidettiin esillä useiden päivien ajan Urjalan ruumishuoneen edessä. == Lähteet == Luokka:Suomen sisällissodan punaiset Luokka:Suomalaiset teloitetut Luokka:Syntymävuosi puuttuu Luokka:Vuonna 1918 kuolleet
Norjan tiedeneuvosto

Norges forskningsråd eli Norjan tiedeneuvosto on Oslossa sijaitseva valtion virasto, joka rahoittaa tieteellistä tutkimusta. Se perustettiin vuonna 1993 ja se on Opetus- ja tiedeministeriön alaisuudessa. Siinä työskentelee 350 ihmistä. Sillä on viisi edeltäjää, joiden toiminta alkoi vuosina 1946 (teknologia ja tiede), 1949 (sosiaalitieteet, maatalous), 1972 (kalankasvatus) ja 1987 (sovelletut sosiaalitieteet). Vuonna 1993 nämä yhdistyivät. ==Aiheesta muualla== * Norges forskningsråd Tiedeneuvosto Tiedeneuvosto
Launo Suomela

Launo Kaleva Suomela (10. syyskuuta 1927 Helsinki – 8. kesäkuuta 2013) oli suomalainen voimistelunopettaja ja nuortenkirjailija. Suomelan vanhemmat olivat filosofian tohtori Klaus Uuno Suomela ja filosofian maisteri Hellä Gurli Sabina Tingvald. Hän pääsi ylioppilaaksi Käpylän yhteiskoulusta 1947 ja valmistui voimistelunopettajaksi Helsingin yliopistosta 1950. Suomela asui vuodesta 1960 Vesannolla. Myös Launon veli Päivö Suomela ja sisar Toivi Suomela olivat kirjailijoita. == Teoksia == thumb|upright|Suomelan suunnittelema teos Voimistelija vuodelta 1989 on Vesannon liikuntahallin seinässä. * Kamppailu kaivoksessa : seikkailukertomus, Poikien seikkailukirjasto 108. Otava 1946 * Salaperäinen sukellusvene : seikkailukertomus pojille. Karisto 1947 * Kuutamouimari : seikkailukertomus, kuvittanut Päivö Suomela, Poikien seikkailukirjasto 112. Otava 1948 * Punainen pingviini : seikkailukertomus pojille, Seikkailusarja 12. Valistus 1960 * Katuun ei jää jälkiä : salapoliisikertomus pojille, Seikkailusarja 15. Valistus 1961 * Matka kuin uni : salapoliisikertomus pojille, Seikkailusarja 18. Valistus 1962 == Lähteet == * Suomen kirjailijat -tietokanta * Pohjoissavolaisen kaunokirjallisuuden bibliografia – Launo Suomela (arkistoitu versio) === Viitteet === Luokka:Suomalaiset lasten- ja nuortenkirjailijat Luokka:Vuonna 1927 syntyneet Luokka:Vuonna 2013 kuolleet
Euroopan komission tutkimuksen puiteohjelmat

Euroopan komission Tutkimuksen puiteohjelma (Framework Programme, lyhenne englanniksi FP) on Euroopan unionin tärkein väline, jolla ohjataan ja rahoitetaan eurooppalaista tutkimus- ja kehitystoimintaa. Tavoitteena on Euroopan tutkimusalueen (European Research Area, ERA) kehittäminen ja maanosan kilpailukyvyn edistäminen. Rahoitusta myönnetään kansainvälisille hankkeille, jotka toteutetaan puiteohjelman eri ohjelmien tarkemmin määrittelemillä aihealueilla. Rahoitettavat hankkeet valitaan ilmoitettuina hakuaikoina komissioon saapuneista hanke-ehdotuksista. Komission nimeämät eri alojen asiantuntijat arvioivat ehdotukset. == Puiteohjelmat == * 1. puiteohjelma; 1984-1987 (yhteensä 3 750 miljoonaa ecua) * 2. puiteohjelma; 1987-1991 (yhteensä 5 396 miljoonaa ecua) * 3. puiteohjelma; 1991-1994 (yhteensä 6 600 miljoonaa ecua) * 4. puiteohjelma; 1994-1998 (yhteensä 13 215 miljoonaa ecua) * 5. puiteohjelma; 1998-2002 (yhteensä 14 960 miljoonaa euroa) * 6. puiteohjelma; 2002-2006 (yhteensä 17 883 miljoonaa euroa) * 7. puiteohjelma; 2007-2013 (yhteensä 50 521 miljoonaa euroa)http://ec.europa.eu/research/fp7/understanding/fp7inbrief/structure_en.html How is FP 7 structured? from FP7 in Brief, European Commission, 31 July 2011 * 8. puiteohjelma (Horizon 2020); 2014–2020 (yhteensä noin 70 000 miljoonaa euroa)http://www.timeshighereducation.co.uk/story.asp?storycode=416952 Grove, Jack "'Triple miracle' sees huge rise in EU funds for frontier research", Times Higher Education, 28 July 2011 * 9. puiteohjelma (Horisontti Eurooppa); 2021–2027 (noin 100 000 miljoonaa euroa) == 7. puiteohjelma == Komissio jakaa seitsemännen puiteohjelman neljään osaan, jotka on tiivistetty sanoiksi yhteistyö, ideat, ihmiset ja valmiudet. Tietoa tutkimuksen puiteohjelmasta ja neuvontaa osallistumisessa Suomen EU-T&K-sihteerist;östä: http://www.tekes.fi/eu Siitä rahoitetaan yritysten, yliopistojen ja tutkimuslaitosten kansainvälistä t&k;&i-yhteisty;ötä, verkottumista sekä tutkijoiden koulututusta sekä liikkuvuutta. == Katso myös == * Euroopan komission yhteinen tutkimuskeskus (YTK) * European Research Council (ERC) * European Institute of Technology (EIT) * European Research Advisory Board (EURAB) * TAFTIE == Lähteet == == Aiheesta muualla == * EU Research web site * Fourth Framework Programme * Fifth Framework Programme * Sixth Framework Programme * Seventh Framework Programme * FP7 Proposal Assistance * New OSH era * OSH Research Luokka:Euroopan komissio Luokka:Tutkimus
Scream (Tokio Hotelin albumi)

__NOTOC__ Scream on Tokio Hotelin kolmas studioalbumi, joka julkaistiin 1. kesäkuuta 2007. Levy sisältää englanninkielisiä versiota Schrei- ja Zimmer 483 -albumeiden kappaleista. Sama albumi muutammalla muullakin kappaleella julkaistiin ainoastaan Saksassa nimellä 'Room 483'. Albumi ylsi Suomen virallisen listan sijalle 27. == Kappaleet == # # # # # # # # # # # # == Arvostelut == * Metacritic: 51/100Metacritic: Reviews for Scream by Tokio Hotel * Allmusic: AllMusic review * Rolling Stone: Rolling Stone: Album review == Lähteet == Luokka:Vuoden 2007 albumit Luokka:Tokio Hotelin albumit
Joni Rautio

Martti Joonatan (Joni) Rautio (12. tammikuuta 1903 Ylivieska - 24\. kesäkuuta 1964 Karjaan maalaiskunta) oli suomalainen nuorten- ja lastenkirjailija. Rautio valmistui kansakoulunopettajaksi mutta hän työskenteli pääasiassa toimittajana. Rautio kirjoitti sodan jälkeen tieteis-, jännitys- ja kauhunovelleja erilaisiin lukemistolehtiin (Pohjolan Sankarit, Salainen Salkku, Musta Kuu) omalla nimellään ja nimimerkillä T. Jaurio. == Teoksia == * Hallan vierailu : 4-kuvaelmainen satunäytelmä. Pienviljelijäin liitto, Helsinki 1944 * Kadonnutta etsimässä : seikkailukertomus pojille. Karisto 1945 * Vallaton Ville, Suomen opettajain raittiusliiton vuorokeskusteluja 60. Suomen opettajain raittiusliitto 1945 * Miten olet? : käyttäytymisohjeita pikkuväelle, kuvitus Helga Sjöstedt. Sahra, Helsinki 1946 * Taikapallo ja muita satuja ja tarinoita. Karisto 1946 * Vetonaula : 1-näytöksinen kansannäytelmä. Pienviljelijäin liitto, Helsinki 1946 * Juokseva varjo : kahden stadinkundin seikkailu Helsingissä : miehekkäille pojille ja poikamaisille miehille. Karisto 1947 * Valkoinen neekeriprinssi ja muuta satuväkeä. Karisto 1947 * Lasten näytelmiä : lasten- ja koulujuhliin. Karisto 1948 * Simsonin tukka : kertomus pojasta, joka tahtoi olla väkevä. Karisto 1949 * Järvi palaa : kertomus pojista pojille. Hämeenlinna 1950 == Lähteet == * Suomen kirjailijat-tietokanta * Juri Nummelinin Julkaisemattomia-blogi 6.5.2009 : Sotanovelliprojekti: Joni Rautio Luokka:Suomalaiset kirjailijat Luokka:Vuonna 1903 syntyneet Luokka:Vuonna 1964 kuolleet
Kaarlo Merimaa

Karl-Erik (Kaarlo) Merimaa (aik. Mannström, 13. huhtikuuta 1902 Haapajärvi - 18\. elokuuta 1969 Helsinki) oli suomalainen virkamies ja nuortenkirjailija. Merimaan vanhemmat olivat proviisori Akseli Johannes Merimaa (vuoteen 1906 Mannström) ja Elsa Eleonora Konsin. Hän pääsi ylioppilaaksi 1922 Turun lyseosta. Merimaa asui sittemmin eri puolilla Suomea ja työskenteli toimittajana, suojeluskuntajärjestössä valistusohjaajana, Kansanhuollon virkailijana ja viimeksi Mikkelin vankilan apulaisjohtajana. Merimaan tunnetuin teos on nuortenkirja Takapihan sankareita, josta vuonna 1992 tehtiin elokuva Takapihan sankarit. == Teoksia == * Kihlausosuuskunta, näytelmä, Osuuskauppojen iltamaohjelmistoa 13. Helsinki 1929. * Takapihan sankareita, nuortenkirja. WSOY 1931, 2. painos 1962, 3. painos 1966, 4. painos 1973. * Yrjön koettelemukset, nuortenkirja. WSOY 1932. * Lehtori lemmensumpussa. Suomen Kirja, Helsinki 1946. * Kräki-Kalle ja Limperi, Nuorten toivekirjasto 142. WSOY 1961. * Hyljätty prikaati, Nuorten toivekirjasto 176. WSOY 1967. * Takapihan sankareita. Kräki-Kalle ja Limperi. Suuri nuorten kirjakerho, Helsinki 1978. == Merimaan kirjoista tehtyjä elokuvia == * Takapihan sankarit, ohjaus Panu Pohjola 1992 (Takapihan sankareita -kirjasta) == Palkinnot == * Topelius-palkinto 1968Kirjasampo Viitattu 21.8.2023. == Lähteet == * Suomen kirjailijat-tietokanta * Pohjoissavolaisen kaunokirjallisuuden bibliografia - Kaarlo Merimaa * Mikkelin kaupunginkirjasto-Etelä-Savon maakuntakirjasto : Kaarlo Merimaa * Imdb.com: Takapihan sankarit-elokuvan tiedot ===Viitteet=== == Aiheesta muualla == * Kaarlo Merimaa : Tykkien virsi Viteleessä. Hajamuistoja Aunuksen retkeltä, Hakkapeliitta, 31.07.1934, nro 31, s. 18, Kansalliskirjaston digitaaliset aineistot Luokka:Suomalaiset virkamiehet Luokka:Suomalaiset lasten- ja nuortenkirjailijat Luokka:Vuonna 1902 syntyneet Luokka:Vuonna 1969 kuolleet
Tijani Belaid

Tijani Belaid (, s. 6. syyskuuta 1987 Pariisi, Ranska) on tunisialainen jalkapalloilija. Keskikentällä pelaava Belaid edustaa Portugalin Segunda Ligassa Moreirensea. Hänen nuorempi veljensä Aimen Belaid on myös jalkapalloilija. ==Ura== Belaid aloitti uransa Paris FC:n junioriseurassa, josta italialainen Inter osti nuoren pelaajan joukkueeseensa vuonna 2004. Myöhemmin hänet nostettiin edustusjoukkueeseen vuonna 2005, jolloin Belaid pelasi ensimmäisen ottelunsa Regginaa vastaan. Tammikuussa 2007 Inter lainasi hänet PSV Eindhoveniin, jossa Belaid ei kuitenkaan saanut ollenkaan peliaikaa edustusjoukkueessa, jonka myötä hänet lainattiin kesällä 2007 SK Slavia Prahaan. Belaid teki uudessa seurassaan ensimmäisen maalinsa Mestarien liigassa 19. syyskuuta 2007 FC Steaua Bukarestia vastaan. Kuukausi myöhemmin hänet kuitenkin pudotettiin pois edustusjoukkueesta kurittomuuden vuoksi. Marraskuussa 2007 Belaid nostettiin takaisin edustusjoukkueeseen ja hän teki lopulta Tšekin liigassa 4 maalia 16 ottelussa. Heinäkuussa 2008 Belaidin oli määrä palata takaisin Interiin lainasopimuksen päätyttyä, mutta Slavia Praha osti hänet miljoonan euron siirtokorvauksella. Newcastle oli myös harkinnut keskikenttäpelaajan ostamista arviolta noin 500 000 punnan siirtokorvauksella. Helmikuussa 2010 Belaidin oli tarkoitus siirtyä lainasopimuksella Mladá Boleslaviin jäätyään Slavia Prahan valmentajan epäsuosioon.Fotbalový záložník Belaid míří ze Slavie na hostování do Mladé Boleslavi 9.2.2010 iDNES.cz Viitattu 14.2.2010 {{}} Siirto ei kuitenkaan toteutunut ja Belaid jäi Slavia Prahaan. Myöhemmin tammikuussa 2011 hänet vapautettiin joukkueesta. 20\. tammikuuta 2011 Belaid allekirjoitti puolen vuoden sopimuksen Englannin mestaruussarjassa pelaavan Hull Cityn kanssa. Hänellä on myös kahden kauden optio.Tigers Set To Sign Belaid hullcityafc.net. 20.1.2011 Viitattu 23.1.2011 Avausottelunsa Belaid pelasi 1. helmikuuta 2011 kotiottelussa Leedsiä vastaan. Hän pelasi joukkueessa lopulta kahdeksan ottelua, mutta ei saanut solmittua jatkosopimusta. Elokuussa 2011 Belaid siirtyi Kyproksen pääsarjaan APOEL Nikosiaan. ==Maajoukkueura== Tunisian maajoukkueessa Belaid pelasi ensi kerran 16. elokuuta 2006 Malia vastaan pelatussa ottelussa. Yhteensä hän on edustanut maataan 17 kertaa. ==Saavutukset== *Tšekin-mestaruus: 2008, 2009 *Primavera Cup: 2006 == Tilastot == Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit Inter 2004–2005 1 0 - - - - 1 0 Yhteensä 1 0 - - - - 1 0 PSV Eindhoven 2006–2007 - - - - - - - - Yhteensä - - - - - - - - Slavia Praha 2007–2008 15 4 - - 7 1 22 5 2008–2009 24 9 3 0 8 0 35 9 2009–2010 14 2 - - 5 1 19 3 2010–2011 11 0 - - - - 11 0 Yhteensä 64 15 3 0 20 2 87 17 Hull City 2010–2011 7 0 - - - - 7 0 Yhteensä 7 0 - - - - 7 0 Uralla yhteensä 72 15 3 0 20 2 95 17 ==Lähteet== * Transfermarkt * Weltfussball * National Football Teams ===Viitteet=== Luokka:Tunisialaiset jalkapalloilijat Luokka:Ranskalaiset jalkapalloilijat Luokka:Ranskantunisialaiset Luokka:Vuonna 1987 syntyneet Luokka:Elävät henkilöt
Jorma Verno

Jorma Einari Verno (vuoteen 1935 Granbom;Suomen kirjailijat-tietokanta 25\. marraskuuta 1914 Perniö – 16. toukokuuta 1986 Helsinki)Everstiluutnantti Jorma Verno (maksullinen artikkeli) Helsingin Sanomat 21.5.1986, HS Aikakone. Viitattu 24.3.2018. oli suomalainen everstiluutnantti ja kirjailija. Verno kirjoitti ylioppilaaksi Hangon lukiosta vuonna 1936.50-vuotiaita (maksullinen artikkeli) Helsingin Sanomat 25.11.1964, HS Aikakone. Viitattu 24.3.2018. Hän palveli aluksi Suomen laivastossa ja osallistui kadettiaikoinaan koululaiva Suomen joutsenen maailmanympäripurjehdukseen 1938–1939. Hän osallistui talvi- ja jatkosotaan rannikkotykistössä, valmistui upseeriksi merisotakoulusta vuonna 1941 ja kävi sotakorkeakoulun 1951–1952, minkä jälkeen siirtyi esikuntaupseeriksi maavoimiin. Viimeksi Verno oli Hämeen sotilasläänin esikuntapäällikkönä 1964–1965 ja sai ylennyksen everstiluutnantiksi 1964. Hän jäi pois palveluksesta vuonna 1965 ja työskenteli sen jälkeen Parasten Kalkkivuori Osakeyhtiön mainospäällikkönä. Myöhemmin hän oli vapaa toimittaja ja kirjoitti Helsingin Sanomien ja Hämeen Sanomien tv-palstoille. Verno julkaisi kaksi muistelmakirjaa kirjailijanimellä Pekka Pursi. Hän oli Purje- ja moottorilehden ensimmäinen päätoimittaja 1954–1964. ==Teoksia== * Ei meitä petetä : koulupoikien kesäisiä kuhinoita. Karisto 1947 * Kun laiva jätti. Ilmarinen, Helsinki 1948 ==Lähteet== Luokka:Suomalaiset upseerit Luokka:Suomalaiset kirjailijat Luokka:Vuonna 1914 syntyneet Luokka:Vuonna 1986 kuolleet
Blog 27

Blog 27 on vuonna 2005 perustettu puolalainen pop-musiikkia soittava tyttöduo. Sen muodostavat Tola Klara Szlagowska ja Alicja Julia Boratyn (molemmat s. 27. marraskuuta 1992) sekä kahdesta tanssijasta. Blog 27:n hittikappaleitansa ovat coverversio Uh La La La (Alexian esittämä kappale), Hey Boy ja Wild Out Ya. Blog 27 on julkaissut kaksi albumia: vuonna 2005 kaksinkertaista platinaa myynyt (yli 250 000 kpl) ja vuonna 2008 kultaa myynyt Before I`ll die. == Aiheesta muualla == *Yhtyeen kotisivut Luokka:Puolalaiset popyhtyeet Luokka:Puolalaiset tyttöbändit
Toijalan teloitukset 1918

Toijalan teloitukset 1918 olivat Suomen sisällissodan yhteydessä Toijalassa ja sen lähikunnissa toimeenpantuja vankeihin ja siviiliväestöön kohdistuneita terroriteloituksia.Valkoinen terrori, Toijalan Työväenyhdistys ry. 2004-2010. == Tapahtumat == === Punainen terrori === Punaiset joukot surmasivat alueella noin 100 valkoisen kaartin jäsentä, porvaria, virkamiestä ja koululaista. Osa teloitetuista oli tuotu Toijalaan ammuttaviksi lähikunnista kuten Iittalasta, Kalvolasta, Kylmäkoskelta, Vanajalta ja Akaasta. Punaisen terrorin uhreista tunnetuin oli 15. huhtikuuta murhattu Urjalan Honkolan kartanosta hovioikeuden asessori Elis Chambell Nikolai Furuhjelm. Tutkija Marko Tikka käyttää teloitusten johdosta tapahtumista termiä "Toijalan punainen terrorikeskus". Kuolemantuomioita jakaneeseen punaisten esikuntaan kuuluivat ainakin suutari Kalle Tanner, räätäli Juho Vuori, työmies H. F. Forsell, työtön 21-vuotias entinen sotilas Valdemar Niemenström ja Kylmäkosken rykmentin päällikkö Otto Lax. Toijalan lentävän osaston päällikkönä Vuori ammuttiin kenttäoikeuden istuessa pian vangitsemisen jälkeen. Kaikki heidät ammuttiin sodan jälkeen. === Valkoisten kostotoimet === Valkoiset joukot saivat Toijalan alueen punaisilta haltuunsa keväällä ja teloittivat paikkakunnalla 25. huhtikuuta ja 3. kesäkuuta välisenä aikana ainakin 122 ihmistä, nuorimpana 13-vuotias poika. == Lähteet == Luokka:Punainen terrori Luokka:Valkoinen terrori Luokka:Joukkosurmat Suomessa Luokka:Akaan historia Luokka:Toijala
Päivö Suomela

Päivö Ylevi Suomela (4. kesäkuuta 1925 Helsinki - 1\. tammikuuta 2002 Helsinki) oli suomalainen nuortenkirjailija. Myös Päivön veli Launo Suomela ja sisar Toivi Suomela olivat kirjailijoita. Suomelan vanhemmat olivat filosofian tohtori Klaus Uuno Suomela ja filosofian maisteri Hellä Gurli Sabina Tingvald. Hän pääsi ylioppilaaksi Käpylän yhteiskoulusta. Päivö Suomela toimi 1950- ja 1960-luvuilla kuvaamataidon opettajana Käpylän yhteiskoulussa ja myöhemmin hän oli koulun rehtorina. == Teoksia == * Seikkailujen kesä, Poikien sininen sarja 12. Kansankirja, Helsinki 1946 * Huuhkaja huutaa : seikkailukertomus heimoriitojen ajoilta. Karisto 1947 * Korpela ajaa kovaa : seikkailukertomus pojille. Karisto 1948 * Hopeasormus. Karisto 1949 * Vanhan huvilan arvoitus : seikkailukertomus pojille. Karisto 1951 * Kuin ketut satimessa : seikkailukertomus nuorille. Karisto 1953 * Ralli-karitsan karkumatka, teksti Toivi Suomela, kuvat Päivö Suomela. Otava 1954 * Valmentaja katoaa : seikkailukertomus nuorille. Karisto 1954 * Mustan ketun kirot : kertomus nuorille. Karisto 1955 * Valkoinen apina : seikkailukertomus pojille. Karisto 1964 * Kaukainen maali. Karisto 1969 * Päijänteen siirtolaiskalastajat. Jyväskylän yliopisto, etnologian laitos 1976 * Käpylän yhteiskoulu 1938-1977, toimittaneet Teuvo Kemppainen, Päivö Suomela ja Juhani Särkkä. Käpylän yhteiskoulun seniorit, Helsinki 1981 == Lähteet == * * PopouLAARI blogi 13.8.2008 : Seikkailujen kesä (1946) Luokka:Kuvaamataidonopettajat Luokka:Suomalaiset kirjailijat Luokka:Vuonna 1925 syntyneet Luokka:Vuonna 2002 kuolleet
Gary Lewis

Gary Lewis (s. 30. marraskuuta 1957) on brittiläinen näyttelijä. Hän syntyi ja varttui Glasgow'ssa, Skotlannissa.http://uk.movies.yahoo.com/artists/l/Gary- Lewis/biography-328235.html Lewis on esiintynyt muiden muassa elokuvissa Billy Elliot (2000), Gangs of New York (2002) ja Eragon (2006) sekä televisiosarjassa Outlander - Matkantekijä vuosina 2014–2015. Hän sai vuonna 2001 Bafta-ehdokkuuden.http://news.bbc.co.uk/2/hi/entertainment/1145959.stm == Lähteet == == Aiheesta muualla == * Luokka:Brittiläiset näyttelijät Luokka:Vuonna 1957 syntyneet Luokka:Elävät henkilöt
Jamie Draven

Jamie Draven (s. 14. toukokuuta 1979) on brittiläinen näyttelijä. Hänet tunnetaan varsinkin Tonyn roolista Stephen Daldryn menestyselokuvassa Billy Elliot (2000). Billy Elliotin ulkopuolella Draven on esiintynyt muun muassa sarjassa Ultimate Force. == Aiheesta muualla == * Luokka:Brittiläiset näyttelijät Luokka:Vuonna 1979 syntyneet Luokka:Elävät henkilöt
Royal Ballet School

Royal Ballet School on Lontoossa, Englannissa sijaitseva klassisen baletin ammattilaisten kouluttamiseen erikoistunut oppilaitos. Sen perustaja oli Dame Ninette de Valois. Koululla on kaksi toimipistettä toinen on 300-vuotias talo White Lodge Richmond Parkissa ja toinen Floral Streetillä Covent Gardenissa. == Lähteet == == Aiheesta muualla == * Luokka:Brittiläiset oppilaitokset Luokka:Balettioppilaitokset Luokka:Lontoon koulutus